cyanic-selkie/wikianc huggingface dataset:
Ηρακλής και τα βόδια του Γηρυόνη (Εθνική βιβλιοθήκη της Γαλλίας αρ. 202)
Ιστορική τοποθέτηση
Ο αμφορέας συμπεριλαμβάνεται στους λεγόμενους Χαλκιδαίους αμφορείς. Το τέθριππο είναι σύνηθες θέμα των αμφορέων αυτών, ενώ η Αθηνά συναντάται πανομοιότυπα και σε άλλον αμφορέα που φυλάγεται στο Deepdene της Αγγλίας. Είναι έργο του ζωγράφου των επιγραφών, όπως λέγεται συμβατικά ο άγνωστος αγγειογράφος αυτός. Χρονολογείται στο 540 π.Χ.
Παραπομπές
Κατηγορία:Μελανόμορφος ρυθμός Κατηγορία:Αμφορέας Κατηγορία:Αρχαιολογικά ευρήματα Κατηγορία:Εκθέματα της Εθνικής Βιβλιοθήκης της Γαλλίας
Μπουρούρι (επαρχία)
Η Επαρχία Μπουρούρι (κιρούντι: Bururi) είναι μια από τις 17 επαρχίες του Μπουρούντι. Βρίσκεται δυτικά του Μπουρούντι. Έχει έκταση 2.465 τ.χλμ. και πληθυσμό 437.931 κατοίκων με πυκνότητα 177,7 κατοίκων ανά τ.χλμ. Πρωτεύουσα είναι η Μπουρούρι.
Κοινότητες
Η Επαρχία Μπουρούρι διαιρείται σε 9 κοινότητες:
Εξωτερικοί σύνδεσμοι
Κατηγορία:Επαρχίες του Μπουρούντι
Τεχνικό Πανεπιστήμιο Αμβούργου - Αρβούργο
thumb|250px|Λιμνούλα μέσα στο χώρο του πανεπιστημίου.
Το Τεχνικό Πανεπιστήμιο Αμβούργου, (Γερμ. Technische Universität Hamburg (TUHH)) είναι το δεύτερο σε μέγεθος πανεπιστήμιο του Αμβούργου. Ανήκει στην περιοχή Αρβούργο. Περίπου 100 καθηγητές διδάσκουν τους 4.900 φοιτητές του πανεπιστημίου.
Ιστορία
Το Τεχνικό Πανεπιστήμιο Αμβούργου - Αμβούργο δημιουργήθηκε το 1978 με στόχο να προάγει τη δομική αλλαγή της περιοχής. Περί το 1982-83 στο πανεπιστήμιο ξεκίνησε να γίνεται έρευνα. Στα πρώτα χρόνια της λειτουργίας του μαθήματα παραδίδονταν σε μπυραρίες ή ταβέρνες, αλλά παράλληλα άρχισαν να χτίζονται νέα κτίρια. Ένα από αυτά είναι το Audimax (αμφιθέατρο), στο οποίο χωράνε γύρω στους 700 φοιτητές.
Το 1998 δημιουργήθηκε μέσα στο χώρο του πανεπιστημίου το «Βόρειο Ινστιτούτο Τεχνολογίας» (Northern Institute of Technology NIT), στο οποίο προς το παρόν φοιτούν 70 φοιτητές από 42 χώρες. Αυτοί οι φοιτητές έχουν τη δυνατότητα παράλληλα με τις σπουδές τους στο TUHH, να αποκτήσουν ένα πτυχίο MBA. Το TUHH είναι ένα αρκετά διεθνές πανεπιστήμιο. Το καλοκαιρινό εξάμηνο του 2004, το 28% των φοιτητών κατάγονταν από χώρα εκτός Γερμανίας.
Διπλωματικές Σπουδές
thumb|Βλέποντας το κτίριο Technikum από τα νότια.
Το TUHH προσφέρει τις ακόλουθες διπλωματικές σπουδές:
Μεταπτυχιακές σπουδές
Οι διπλωματικές σπουδές στο πανεπιστήμιο αυτή τη στιγμή αναμορφώνονται σύμφωνα με τη συμφωνία της Μπολόνια. Οι σπουδές τακτοποιούνται σύμφωνα με το Ευρωπαϊκό Σύστημα Μεταφοράς Πόντων (European Credit Transfer System ECTS). Επίσης η κατάληξη των σπουδών θα είναι στο μέλλον, όπως είναι και στο παρόν σε αρκετές περιπτώσεις, το πτυχίο Μάστερ.
Επιθέσεις 11ης Σεπτεμβρίου 2001
Από το Φθινόπωρο του 2001 το πανεπιστήμιο έχει «συνδεθεί» με τις τρομοκρατικές επιθέσεις της 11ης Σεπτεμβρίου. Ο πιο γνωστός αντιπρόσωπος του κελιού του Αμβούργου είναι ο Μοχάμεντ Άτα, ο οποίος σπούδασε από το 1993 μέχρι το 1999 Μηχανικός Χωροταξίας (Stadtplanung) στο πανεπιστήμιο.
Εξωτερικοί σύνδεσμοι
Αμβουργου Αμβουργο Κατηγορία:Αμβούργο
Δημήτριος Δάβης
Ο Δημήτριος Δάβης (Χανιά,1905 - Αθήνα, 1973) ήταν Έλληνας ζωγράφος, σκιτσογράφος, χαράκτης και εικονογράφος.
Βιογραφικά στοιχεία
Γεννήθηκε το 1905 στα Χανιά της Κρήτης. Μαθήτευσε από το 1921 στην Ανωτάτη Σχολή Καλών Τεχνών της Αθήνας και αργότερα (1923/1924-1929) συνέχισε τις σπουδές του στην Ακαδημία του Μονάχου. Κατά τη διάρκεια της καλλιτεχνικής του πορείας συμμετείχε σε αρκετές πανελλήνιες ομαδικές εκθέσεις και αποτέλεσε μέλος της ελληνικής αντιπροσωπείας που έλαβε μέρος το 1934 στην Μπιεννάλε της Βενετίας. Αντιθέτως παρά την μακρόχρονη σταδιοδρομία του πραγματοποίησε μόλις δύο ατομικές εκθέσεις, το 1932 στον φιλολογικό σύλλογο  Παρνασσός  και το 1953 σε αίθουσα της εφημερίδας  Το Βήμα . Ήταν μέλος του Επιμελητηρίου Εικαστικών Τεχνών Ελλάδος (ΕΕΤΕ). Απεβίωσε το 1973 στην Αθήνα. Ένα χρόνο μετά το θάνατο του Δάβη, οργανώθηκε από την Εθνική Πινακοθήκη αναδρομική έκθεση προς τιμήν του.
Έργο & Τεχνοτροπία
Στο έργο του Δάβη περιλαμβάνονται προσωπογραφίες, τοπία και απεικονίσεις νεκρής φύσης ενώ είναι εμφανής η επιρροή του γερμανικού εξπρεσιονισμού στις δημιουργίες του. Εκτός από τη ζωγραφική ασχολήθηκε με την εικονογράφηση βιβλίων, τη λιθογραφία, τη χαρακτική και το σκίτσο. Έργα του Δάβη φιλοξενούνται στην Εθνική Πινακοθήκη καθώς και σε άλλες πινακοθήκες της Ελλάδας.
Παραπομπές
Κατηγορία:Έλληνες ζωγράφοι
Άντα (Μπάνια Λούκα)
Η Άντα (σερβικά κυριλλικά: Ада, σερβικά λατινικά: Ada) είναι τοπική κοινότητα της Μπάνια Λούκα, Σερβική Δημοκρατία, Βοσνία και Ερζεγοβίνη. Βρίσκεται στη δεξιά όχθη του ποταμού Βέρμπας και στη αριστερά όχθη του ποταμού Βέρμπανια. Η Άντα έχει 3.758 κατοίκους (1991).
Δείτε επίσης
Κατηγορία:Πόλεις της Βοσνίας και Ερζεγοβίνης
Ανοπαία ατραπός
Η Ανοπαία ατραπός ήταν μονοπάτι, δύσβατο μυστικό πέρασμα που ξεκινούσε από τον Φθιωτικό Ασωπό, παραπόταμο του Σπερχειού, και κατέληγε σε πολύ μικρή απόσταση από το τρίτο στενό των Θερμοπυλών.
Το 480 π.Χ. στην μάχη των Θερμοπυλών ο προδότης Εφιάλτης, καλός γνώστης της περιοχής, έκανε γνωστή την ύπαρξή της στον Πέρση αυτοκράτορα Ξέρξη, με αποτέλεσμα τα περσικά στρατεύματα μέσω αυτού του μονοπατιού να καταλάβουν τα νώτα των ελληνικών δυνάμεων. Την επίβλεψη αυτής της μυστικής διάβασης είχαν αναλάβει, για όσο θα διαρκούσε η μάχη, περίπου 1.000 Φωκείς τους οποίους είχε στείλει εκεί ο Λεωνίδας και οι οποίοι αιφνιδιάστηκαν, αφού δεν ανέμεναν επίθεση των Περσών μέσω της Ανοπαίας Ατραπού.
Κατηγορία:Περσικοί Πόλεμοι Κατηγορία:Νομός Φθιώτιδας Κατηγορία:Ορεινά περάσματα της Ελλάδας
Βικτώρια (χήνα)
Η Βικτώρια (Victoria), είναι μια χήνα ευρέως γνωστή ως η πρώτη χήνα που έλαβε προσθετικό τρισδιάστατο εκτυπωμένο (3D) ράμφος. Η Βικτώρια (Victoria) βρέθηκε στα τέλη του 2015, στην ακτή του Σάο Πάολο, με το μεγαλύτερο τμήμα του ράμφους της να μην υπάρχει. Μεταφέρθηκε με τη φροντίδα του «Φίλου της Θάλασσας» σε συνεργασία με τους Animal Avengers, μια φιλανθρωπική οργάνωση που ιδρύθηκε από την Αμερικανίδα Ηθοποιό Σάνον Ελίζαμπεθ (Shannon Elizabeth).
Δεν είναι σαφές πώς η Βικτώρια (Victoria) απώλεσε το πρώτο της ράμφος. Ένα δεύτερο τρισδιάστατο εκτυπωμένο (3D) προσθετικό ράμφος, της συνδέθηκε από τους κτηνιάτρους του Πανεπιστημίου του.
Σημειώσεις
<references responsive="0" group="Σημ." /> <references responsive="0" group="Παρ. Σημ." />
Παραπομπές
Κατηγορία:Μεμονωμένα πτηνά Κατηγορία:Τρισδιάστατα εκτυπωμένα αντικείμενα Κατηγορία:Προσθετικά Κατηγορία:Διάσημα ζώα
Ευστάθιος Ανθόπουλος
Ο Ευστάθιος Ανθόπουλος (Τριανταφυλλιά Σερρών, 1926 - 19 Απριλίου 1988) ήταν Έλληνας πολιτικός. Διετέλεσε βουλευτής Σερρών με την Ένωση Κέντρου και διοικητής του ΟΓΑ από το 1985 ως το θάνατό του.
Βιογραφία
Σπούδασε Νομικά και δικηγόρησε επί πολλά χρόνια στις Σέρρες. Ήταν επίσης αγροτοσυνδικαλιστής.
Εξελέγη βουλευτής με την Ένωση Κέντρου στις εκλογές του 1963 και του 1964.
Μετά τη Μεταπολίτευση ήταν υποψήφιος στις εκλογές του 1974 με το νεοσύστατο ΠΑΣΟΚ και πήρε 4.523 ψήφους, χωρίς να εκλεγεί.
Εξελέγη βουλευτής ΠΑΣΟΚ στις εκλογές του 1977 και επανεξελέγη το 1981 και το 1985. Παραιτήθηκε για να αναλάβει διοικητής του ΟΓΑ στις 2 Δεκεμβρίου 1985 (το Εκλογοδικείο ακύρωσε την εκλογή του) και τον αντικατέστησε ως βουλευτής στην έδρα του ο Ιωάννης Παναγιωτίδης.
Ο Ανθόπουλος διετέλεσε γενικός γραμματέας του υπουργείου Κοινωνικών Ασφαλίσεων.
Απεβίωσε σε ηλικία 62 ετών τον Απρίλιο του 1988 έπειτα από μακρά ασθένεια. Το όνομά του δόθηκε σε οδό των Σερρών. Κηδεύτηκε στη γενέτειρά του, την Τριανταφυλλιά.
Γιος του είναι ο επίσης βουλευτής, Ιωάννης Ανθόπουλος.
Παραπομπές
Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Σερρών Κατηγορία:Διοικητές του ΟΓΑ
Sleepy Hollow (τηλεοπτική σειρά)
Το Sleepy Hollow είναι μία αμερικανική τηλεοπτική σειρά που έκανε πρεμιέρα στο Fox στις 16 Σεπτεμβρίου, 2013. Η σειρά βασίζεται εν μέρει στο διήγημα του Χάλλογουϊν του 1820 "Ο Θρύλος τού Σλήπυ Χάλλοου" του Ουάσιγκτων Ίρβινγκ με προσθήκες από το "Rip Van Winkle", επίσης του Ίρβινγκ. Η ιστορία λαμβάνει χώρα στο Σλήπυ Χάλλοου του Νιου Γιορκ, αν και παρουσιάζει την πόλη πολύ μεγαλύτερη από όσο πράγματι είναι.
Τον Οκτώβριο του 2013, η σειρά ανανεώθηκε για δεύτερο κύκλο με 13 επεισόδια. Ο κύκλος επεκτάθηκε σε 18 επεισόδια τον Μάιο του 2014. Νωρίς τον Μάρτιο του 2015, ο επικεφαλής της σειράς Μαρκ Γκώφμαν έφυγε από τη σειρά μετά τον δεύτερο κύκλο. Στις 18 Μαρτίου του 2015, η σειρά ανανεώθηκε για τρίτο κύκλο 18 επεισοδίων από το Fox με επικεφαλής της σειράς πλέον τον Κλίφτον Κάμπελ.
Περίληψη
Το 1781, ο Ίκαμποτ Κρέην, ένας στρατιώτης και κατάσκοπος στον Αποικιακό Στρατό σε αποστολή του Στρατηγού Γεωργίου Ουάσιγκτων, σκοτώνει τον Ακέφαλο Καβαλάρη, ενώ την ίδια στιγμή ο Καβαλάρης σκοτώνει αυτόν. Μετά από πάνω από 230 χρόνια, στο σήμερα, ο Ίκαμποντ ανασταίνεται από τον τάφο του αφού ο Ακέφαλος Καβαλάρης (αποκαλύπτεται ότι πρόκειται για τον Θάνατο, έναν από τους Τέσσερεις Καβαλάρηδες της Αποκαλύψεως) επικαλείται πίσω στον κόσμο από τον υγρό του τάφο από μία άγνωστη ομάδα· η ανάσταση του ενός προκαλεί και την ανάσταση του άλλου στον κόσμο των ζωντανών, ως αποτέλεσμα της πρόσμιξης του αίματός τους αφού ο Κρέην αποκεφάλισε τον Ακέφαλο Καβαλάρη στο πεδίο της μάχης.
Η υπαστυνόμος Α' Άμπη Μιλλς ξεκινά έρευνες για τον Ακέφαλο Καβαλάρη μετά τον αποκεφαλισμό τού Σερίφη Ώγκουστ Κόρμπιν, μέντορα και συντρόφου της Μιλλς. Η έρευνα της Μιλλς αποκαλύπτει την ύπαρξη δύο αποκρυφιστικών ομάδων - μίας καλής και μίας κακής - στο Σλήπυ Χάλλοου, που και οι δύο ενδιαφέρονται για τους Τέσσερεις Καβαλάρηδες και την συσχετιζόμενη αποκάλυψη. Η φονική μανία του Καβαλάρη προκαλεί την σύνταξη ομάδας από τον Κρέην και την Μιλλς, ειδικά, όταν μάθουν ότι είναι μοίρα τους να είναι οι  δύο μάρτυρες, οι μόνοι που μπορούν να προστατεύσουν τον κόσμο από τις δυνάμεις της Κόλασης.
Καθώς η εικόνα του Κρέην για τον κόσμο είναι αυτή του 18ου αιώνα, της Αποικιοκρατούμενης Αμερικής, η τριβή με την Άμπη και με όλους όσους θα χρειαστεί να συνεργαστεί είναι αναμενόμενη. Αυτό κάποιες στιγμές γίνεται κωμικό στοιχείο της σειράς, μα επίσης τον κάνει να βλέπει τα πράγματα διαφορετικά και αυτό γίνεται δύναμη.
Στον δεύτερο κύκλο, η επερχόμενη Αποκάλυψη αποτρέπεται με τον Θάνατο του Μόλωχ και του Καβαλάρη του Πολέμου, μα μία νέα απειλή ξεπροβάλλει υπό τη μορφή της Πανδώρας, που χρησιμοποιεί το κουτί της, για να θρέψει συγκεκριμένους φόβους στο Σλήπυ Χάλλοου, που θα δράσουν σαν "σπόροι" ενός μυστηριώδους δένδρου.
Ανάπτυξη και παραγωγή
Το επεισόδιο πιλότος γυρίστηκε στην Γαστώνια, Σάλισμπουρυ, και Σάρλοτ, Βόρεια Καρολίνα.
Ο υπόλοιπος κύκλος, όλος ο δεύτερος και ο τρίτος γυρίστηκαν στο Ουΐλμινγκτων, τής Βόρειας Καρολίνας.
Εναέριο υλικό για την σειρά γυρίστηκε στο πραγματικό χωριό τού Σλήπυ Χάλλοου και σε μέρη όπως το Tάππαν Ζη, περιοχή τής Νέας Υόρκης..
Προβολή
Το  Σλήπυ Χάλλοου: η πόλη τού Ακέφαλου Καβαλάρη  προβάλλεται ταυτόχρονα στο Global στον Καναδά. Για τον τρίτο κύκλο, η σειρά μεταφέρθηκε στο CTV Two. Στην Ινδία, η σειρά προβάλλεται λίγο μετά την Αμερικανική προβολή στο Star World Premiere (μόνο σε υψηλή ανάλυση). Η σειρά επίσης έκανε πρεμιέρα στο Star World India στις 18 Φεβρουαρίου 2015 με τον δεύτερο κύκλο να κάνει φινάλε την 1η Απριλίου 2015.
Στην Ελλάδα η σειρά προβάλλεται από το συνδρομητικό κανάλι Fox (Greece).
Στην Νότιο Αφρική, ο δεύτερος κύκλος έκανε πρεμιέρα στο M-Net Edge μαζί με την έναρξη τού καναλιού στις 20 Οκτωβρίου 2014. Στην Ταϊλάνδη, η σειρά ξεκίνησε στο Channel 3 κάθε Πέμπτη βράδυ από τις 26 Νοεμβρίου 2015.
Ανταπόκριση
Η σειρά έλαβε γενικώς θετικές κριτικές από τους κριτικούς. Στο Rotten Tomatoes, ο πρώτος κύκλος διατηρεί βαθμολογία 77%, βασισμένη σε 44 κριτικές, και μέσο όρο 6.6/10. Η επικρατούσα άποψη του ιστοτόπου αναφέρει, "Παρά την παραγεμισμένη πλοκή, το Σλήπυ Χάλλοου, είναι μία διασκεδαστική και συναρπαστικών σκηνών δράσης σειρά με λαμπερές αξίες στην παραγωγή." Στο Metacritic ο πρώτος κύκλος έχει τιμή 64 στα 100, βασισμένη σε 29 κριτικές "γενικώς θετικές κριτικές". Στο TV Reviewer, ο κριτικός αναφέρεται θετικά για την σειρά "Αυτός ο κύκλος δεν ήταν τόσο δυνατός όσο ο πρώτος, μα κατάφερε να παραδώσει κάποια θαυμάσια επεισόδια". Έδωσε στο φινάλε τού δεύτερου κύκλου 10/10.
Ο Βερν Γκέυ του Newsday σχολίασε ότι αν και δεν "υπάρχει κάτι τρομακτικό εδώ" η εκπομπή είναι "αρκετά διασκεδαστική". Ο Ρόμπερτ Μπιάνκο τού USA Today έδωσε 3 απο τα 4 αστέρια. Το Entertainment Weekly, που αρχικώς αμφισβητούσε την εικόνα τής σειράς, έδωσε στην σειρά ένα Β+, αφού προβλήθηκε ο μισός κύκλος,βασιζόμενοι στην χημεία μεταξύ Κρέην και Μιλλς, καθώς και την διασκεδαστικά ανατρεπτική μυθολογία τής εκπομπής. Το Time αποκάλεσε το Σλήπυ Χάλλοου ως μία από της 10 Καλύτερες νέες εκπομπές τού 2013.
Η σειρά έκανε πρεμιέρα στις 16 Σεπτεμβρίου 2013 με 10 εκατομμύρια θεατές με 3.5 τηλεθέαση/9 κοινό που ήταν το διπλό από αυτό που είχε φέρει το The Mob Doctor τον ίδιο καιρό έναν χρόνο πριν στο Fox, και έκανε την μεγαλύτερη πρεμιέρα για το κανάλι σε δραματική σειρά φθινοπώρου από το αστυνομικό δράμα τού 2016, Standoff. Στην Αυστραλία το πρώτο επεισόδιο είχε 597.000 θεατές  και στο Ηνωμένο Βασίλειο 527.000 θεατές.
Ο δεύτερος κύκλος έτυχε περισσότερων θετικών κριτικών, διατηρώντας 100% στο Rotten Tomatoes. The consensus reads, " Η σειρά συνεχίζει να διατηρεί το πακέτο με δυνατή γροθιά τον δεύτερο κύκλο, με φανταστικό σενάριο και πολλές ανατριχίλες ."
Εξωτερικοί σύνδεσμοι
Κατηγορία:Τηλεοπτικές σειρές του Fox Κατηγορία:Αμερικανικές τηλεοπτικές σειρές
Μαυσωλείο
μικρογραφία|Μαυσωλείο Το μαυσωλείο είναι ταφικό μνημείο με μορφή κτιρίου, εντός του οποίου βρίσκονται τάφοι επιφανών ανθρώπων. Το μαυσωλείο είτε θεωρείται τάφος είτε πως περιέχει τάφο ή τάφους. Τα μαυσωλεία συνήθως λαμβάνουν τη μορφή αρχαίων ναών ή σύγχρονων χριστιανικών. Ένα χριστιανικό μαυσωλείο μπορεί να περιέχει παρεκκλήσι, ενώ ένα μουσουλμανικό μαυσωλείο μοιάζει με τζαμί.
Το µαυσωλείο της Αλικαρνασσού, ένα από τα επτά θαύματα του κόσμου, είναι αυτό από το οποίο προήλθε η ονομασία των μαυσωλείων καθώς φιλοξενούσε τη σορό του Μαύσωλου, σατράπη της Καρίας. Ένα από τα πιο εντυπωσιακά μαυσωλεία της νεότερης - σύγχρονης εποχής είναι το Ταζ Μαχάλ.
Στην σύγχρονη Ελλάδα σπουδαία μαυσωλεία υπάρχουν στο Α' Νεκροταφείο Αθηνών όπως του Γ. Αβέρωφ, του Α. Συγγρού, των Πεσμαζόγλου, του Δ. Αιγινήτη και πολλά άλλα. Το πλέον όμως λιτό μαυσωλείο σε μορφή ανοικτού χριστιανικού ναού με ημιθόλιο είναι το Μαυσωλείο του Τατοΐου όπου βρίσκονται οι τάφοι των Βασιλέων Κωνσταντίνου Α', της Σοφίας και της Όλγας. Επίσης ένα αξιόλογο μαυσωλείο βρίσκεται στη Ζάκυνθο. Μέσα σε ειδικά διαμορφωμένο χώρο, στο Μουσείο Σολωμού-Επιφανών Ζακυνθίων, βρίσκονται δύο μαρμάρινοι τάφοι, όπου φυλάσσονται τα οστά των μεγάλων ποιητών Διονυσίου Σολωμού και Ανδρέα Κάλβου, * Κατηγορία:Κτίρια και κατασκευές Κατηγορία:Ταφικά έθιμα
Πίστη (οικονομία)
Η πίστη είναι η εμπιστοσύνη που επιτρέπει σε ένα μέρος να παρέχει χρήματα ή πόρους σε άλλο μέρος όπου το δεύτερο μέρος δεν αποζημιώνει αμέσως το πρώτο μέρος (δημιουργώντας έτσι ένα χρέος ), αλλά υπόσχεται είτε να να επιστρέψει ή να επιστρέψει αυτούς τους πόρους (ή άλλα υλικά ίσης αξίας) σε μεταγενέστερη ημερομηνία. Με άλλα λόγια, η πίστη είναι μια μέθοδος που καθιστά την αμοιβαιότητα επίσημη, νομικά εκτελεστή και επεκτάσιμη σε μια μεγάλη ομάδα άσχετων ατόμων.
Ετυμολογία
Ο όρος «πίστη» χρησιμοποιήθηκε για πρώτη φορά στα αγγλικά τη δεκαετία του 1520. Ο όρος προήλθε «από τη μέση γαλλική crédit (15c.) «πιστεύω, εμπιστεύομαι», από τα ιταλικά credito, από τα λατινικά creditum «δάνειο, πράγμα που έχει ανατεθεί σε άλλον», από το παρελθοντικό του credere «να εμπιστεύομαι, να εμπιστεύομαι, να πιστεύω». Η εμπορική έννοια της "πίστης" "ήταν η αρχική στα αγγλικά (ο πιστωτής είναι [από τα μέσα] του 15ο αιώνα. )" Η παράγωγη έκφραση " credit union " χρησιμοποιήθηκε για πρώτη φορά το 1881 στα αμερικανικά αγγλικά· η έκφραση " credit rating " χρησιμοποιήθηκε για πρώτη φορά το 1958.
Ιστορία
Οι πιστωτικές κάρτες έγιναν πιο εμφανείς κατά τη δεκαετία του 1900. Οι μεγαλύτερες εταιρείες άρχισαν να δημιουργούν αλυσίδες με άλλες εταιρείες και χρησιμοποίησαν μια πιστωτική κάρτα ως τρόπο για να πραγματοποιήσουν πληρωμές σε οποιαδήποτε από αυτές τις εταιρείες. Οι εταιρείες χρέωναν στον κάτοχο της κάρτας μια συγκεκριμένη ετήσια χρέωση και επέλεγαν τις μεθόδους χρέωσης, ενώ κάθε συμμετέχουσα εταιρεία χρεωνόταν ένα ποσοστό των συνολικών χρεώσεων. Αυτό οδήγησε στη δημιουργία πιστωτικών καρτών για λογαριασμό τραπεζών σε όλο τον κόσμο. Μερικές άλλες πρώτες πιστωτικές κάρτες που εκδόθηκαν από τράπεζα περιλαμβάνουν την Visa της Τράπεζας της Αμερικής το 1958 και την American Express 'American Express Card επίσης το 1958. Αυτές λειτουργούσαν παρόμοια με τις πιστωτικές κάρτες που εκδόθηκαν από την εταιρεία. Ωστόσο, διεύρυναν την αγοραστική δύναμη σχεδόν σε οποιαδήποτε υπηρεσία και επέτρεψαν στον καταναλωτή να συγκεντρώσει ανακυκλούμενη πίστωση. Η ανακυκλούμενη πίστωση ήταν ένα μέσο για την εξόφληση ενός υπολοίπου σε μεταγενέστερη ημερομηνία, ενώ επιβαλλόταν μια χρηματοοικονομική επιβάρυνση για το υπόλοιπο. σύνδεσμος=//upload.wikimedia.org/wikipedia/commons/thumb/4/4f/Credit-cards.jpg/200px-Credit-cards.jpg|δεξιά|μικρογραφία|200x200εσ| Η [[πιστωτική κάρτα είναι μια κοινή μορφή πίστωσης. Με μια πιστωτική κάρτα, η εταιρεία πιστωτικών καρτών, συχνά μια τράπεζα, χορηγεί ένα πιστωτικό όριο στον κάτοχο της κάρτας. Ο κάτοχος της κάρτας μπορεί να κάνει αγορές από εμπόρους και να δανειστεί τα χρήματα για αυτές τις αγορές από την εταιρεία πιστωτικών καρτών.]] σύνδεσμος=//upload.wikimedia.org/wikipedia/commons/thumb/7/76/2005private_sector_credit.PNG/220px-2005private_sector_credit.PNG|δεξιά|μικρογραφία|220x220εσ| Εγχώριες πιστώσεις προς τον ιδιωτικό τομέα το 2005
Διάκριση
Μέχρι τον νόμο περί ίσων ευκαιριών πίστης το 1974, οι γυναίκες στην Αμερική λάμβαναν πιστωτικές κάρτες με αυστηρότερους όρους ή καθόλου. Θα μπορούσε να είναι δύσκολο για μια γυναίκα να αγοράσει ένα σπίτι χωρίς έναν άνδρα συνυπογράφοντα. Στο παρελθόν, ακόμη και όταν δεν τους απαγορευόταν ρητά, οι έγχρωμοι συχνά δεν μπορούσαν να λάβουν πίστωση για να αγοράσουν ένα σπίτι σε λευκές γειτονιές.
Πίστη που εκδόθηκε από τράπεζα
Η πίστη που έχει εκδοθεί από την τράπεζα αποτελεί το μεγαλύτερο ποσοστό των πιστώσεων που υπάρχουν. Η παραδοσιακή άποψη των τραπεζών ως διαμεσολαβητών μεταξύ αποταμιευτών και δανειοληπτών είναι εσφαλμένη. Η σύγχρονη τραπεζική έχει να κάνει με τη δημιουργία πιστώσεων. Η πίστωση αποτελείται από δύο μέρη, την πίστωση ( χρήματα ) και την αντίστοιχη οφειλή της, η οποία απαιτεί αποπληρωμή με τόκο. Η πλειοψηφία (97% από τον Δεκέμβριο του 2013 ) των χρημάτων στην οικονομία του Ηνωμένου Βασιλείου δημιουργείται ως πίστωση. Όταν μια τράπεζα εκδίδει πίστωση (δηλαδή χορηγεί δάνειο), γράφει μια αρνητική εγγραφή στη στήλη του παθητικού του ισολογισμού της και ένα ισοδύναμο θετικό στοιχείο στη στήλη του ενεργητικού. το περιουσιακό στοιχείο είναι η ροή εσόδων από την αποπληρωμή του δανείου (συν τους τόκους) από ένα αξιόπιστο άτομο. Όταν το χρέος αποπληρωθεί πλήρως, η πίστη και το χρέος ακυρώνονται και τα χρήματα εξαφανίζονται από την οικονομία. Εν τω μεταξύ, ο οφειλέτης λαμβάνει ένα θετικό υπόλοιπο μετρητών (το οποίο χρησιμοποιείται για την αγορά κάτι σαν σπίτι), αλλά και μια ισοδύναμη αρνητική υποχρέωση που πρέπει να αποπληρωθεί στην τράπεζα καθ' όλη τη διάρκεια. Το μεγαλύτερο μέρος της πίστης που δημιουργείται πηγαίνει στην αγορά γης και ακινήτων, δημιουργώντας πληθωρισμό σε αυτές τις αγορές, ο οποίος αποτελεί βασικό μοχλό του οικονομικού κύκλου.
Όταν μια τράπεζα δημιουργεί πίστωση, ουσιαστικά οφείλει τα χρήματα στον εαυτό της  . Εάν μια τράπεζα εκδώσει πάρα πολύ κακή πίστωση (όσοι οφειλέτες δεν είναι σε θέση να την επιστρέψουν), η τράπεζα θα καταστεί αφερέγγυα. έχουν περισσότερες υποχρεώσεις από περιουσιακά στοιχεία. Το ότι η τράπεζα δεν είχε ποτέ τα χρήματα για να δανείσει δεν έχει σημασία - η τραπεζική άδεια επιτρέπει στις τράπεζες να δημιουργήσουν πίστωση - αυτό που έχει σημασία είναι ότι το σύνολο του ενεργητικού μιας τράπεζας είναι μεγαλύτερο από το σύνολο του παθητικού της και ότι διαθέτει επαρκή ρευστά στοιχεία ενεργητικού - όπως π.χ. μετρητά - για να ανταποκριθεί στις υποχρεώσεις της προς τους οφειλέτες της. Εάν δεν το κάνει αυτό, κινδυνεύει να χρεοκοπήσει ή να αφαιρεθεί η τραπεζική άδεια.
Υπάρχουν δύο κύριες μορφές ιδιωτικής πίστης που δημιουργούνται από τις τράπεζες. ακάλυπτη (μη εξασφαλισμένη) πίστωση, όπως καταναλωτικές πιστωτικές κάρτες και μικρά ακάλυπτα δάνεια, και εξασφαλισμένη (εξασφαλισμένη) πίστωση, συνήθως εξασφαλισμένη έναντι του αντικειμένου που αγοράζεται με τα χρήματα (σπίτι, σκάφος, αυτοκίνητο κ.λπ. ). Για να μειώσουν την έκθεσή τους στον κίνδυνο να μην πάρουν τα χρήματά τους πίσω (credit default ), οι τράπεζες θα τείνουν να εκδίδουν μεγάλα πιστωτικά ποσά σε όσους θεωρούνται αξιόπιστα και επίσης να απαιτούν εξασφαλίσεις. κάτι ισοδύναμης αξίας με το δάνειο, το οποίο θα περάσει στην τράπεζα εάν ο οφειλέτης δεν τηρήσει τους όρους αποπληρωμής του δανείου. Σε αυτήν την περίπτωση, η τράπεζα χρησιμοποιεί την πώληση των εξασφαλίσεων για να μειώσει τις υποχρεώσεις της. Παραδείγματα εξασφαλισμένης πίστωσης περιλαμβάνουν καταναλωτικά στεγαστικά δάνεια που χρησιμοποιούνται για την αγορά κατοικιών, σκαφών κ.λπ. και συμβάσεις πίστωσης PCP (προσωπικό πρόγραμμα συμβολαίου) για αγορές αυτοκινήτων.
Οι κινήσεις χρηματοοικονομικών κεφαλαίων συνήθως εξαρτώνται είτε από μεταβιβάσεις πίστωσης είτε από μετοχές. Η παγκόσμια πιστωτική αγορά είναι τριπλάσια από το μέγεθος των παγκόσμιων μετοχών. Η πίστωση με τη σειρά της εξαρτάται από τη φήμη ή την πιστοληπτική ικανότητα της οντότητας που αναλαμβάνει την ευθύνη για τα κεφάλαια. Η πίστωση διαπραγματεύεται επίσης σε χρηματοπιστωτικές αγορές. Η πιο καθαρή μορφή είναι η αγορά αντιστάθμισης πιστωτικού κινδύνου, η οποία είναι ουσιαστικά μια διαπραγματεύσιμη αγορά ασφάλισης πιστώσεων. Μια ανταλλαγή πιστωτικής αθέτησης αντιπροσωπεύει την τιμή στην οποία δύο μέρη ανταλλάσσουν αυτόν τον κίνδυνο – ο πωλητής προστασίας αναλαμβάνει τον κίνδυνο αθέτησης της πίστωσης σε αντάλλαγμα μιας πληρωμής, που συνήθως υποδηλώνεται σε μονάδες βάσης (μία μονάδα βάσης είναι 1/100 του ποσοστού ) του πλασματικού ποσού που πρέπει να αναφέρεται, ενώ ο αγοραστής προστασίας πληρώνει αυτό το ασφάλιστρο και σε περίπτωση αθέτησης υποχρέωσης του υποκείμενου στοιχείου (δάνειο, ομόλογο ή άλλη απαίτηση), παραδίδει αυτήν την απαίτηση στον πωλητή προστασίας και λαμβάνει από τον πωλητή το υπερέχον (δηλαδή καθίσταται ολόκληρο).
Τύποι
Υπάρχουν πολλοί τύποι πίστης, συμπεριλαμβανομένων, ενδεικτικά, της τραπεζικής πίστης, του εμπορίου, της καταναλωτικής πίστης, της επενδυτικής πίστωσης, της διεθνούς πίστωσης και της δημόσιας πίστης.
Καταναλωτική πίστη
Η καταναλωτική πίστη μπορεί να οριστεί ως «χρήματα, αγαθά ή υπηρεσίες που παρέχονται σε ένα άτομο ελλείψει άμεσης πληρωμής». Οι συνήθεις μορφές καταναλωτικής πίστης περιλαμβάνουν πιστωτικές κάρτες, κάρτες καταστημάτων, χρηματοδότηση μηχανοκίνητων οχημάτων, προσωπικά δάνεια ( δάνεια με δόσεις ), καταναλωτικά πιστωτικά όρια, δάνεια ημέρας πληρωμής, δάνεια λιανικής (δάνεια λιανικής με δόσεις) και στεγαστικά δάνεια. Αυτός είναι ένας ευρύς ορισμός της καταναλωτικής πίστης και αντιστοιχεί στον ορισμό της Τράπεζας της Αγγλίας για τον «δανεισμό σε ιδιώτες». Δεδομένου του μεγέθους και της φύσης της αγοράς στεγαστικών δανείων, πολλοί παρατηρητές ταξινομούν τον ενυπόθηκο δανεισμό ως ξεχωριστή κατηγορία προσωπικών δανείων και, κατά συνέπεια, τα στεγαστικά δάνεια εξαιρούνται από ορισμένους ορισμούς της καταναλωτικής πίστης, όπως αυτός που υιοθετήθηκε από την Federal Reserve των ΗΠΑ.
Το κόστος της πίστωσης είναι το πρόσθετο ποσό, πέραν του ποσού που έχει δανειστεί, που πρέπει να πληρώσει ο δανειολήπτης. Περιλαμβάνει τόκους, προμήθειες ρύθμισης και οποιεσδήποτε άλλες χρεώσεις. Ορισμένα έξοδα είναι υποχρεωτικά, τα οποία απαιτούνται από τον δανειστή ως αναπόσπαστο μέρος της σύμβασης πίστωσης. Άλλα έξοδα, όπως αυτά για την ασφάλιση πιστώσεων, μπορεί να είναι προαιρετικά. ο δανειολήπτης επιλέγει εάν περιλαμβάνονται ή όχι ως μέρος της συμφωνίας.
Οι τόκοι και άλλες επιβαρύνσεις παρουσιάζονται με διάφορους διαφορετικούς τρόπους, αλλά σε πολλά νομοθετικά καθεστώτα οι δανειστές υποχρεούνται να αναφέρουν όλες τις υποχρεωτικές χρεώσεις με τη μορφή ετήσιου ποσοστού (APR). Ο στόχος του υπολογισμού του ΣΕΠΕ είναι να προωθήσει την «αλήθεια στον δανεισμό», να δώσει στους πιθανούς δανειολήπτες ένα σαφές μέτρο του πραγματικού κόστους δανεισμού και να επιτρέψει τη σύγκριση μεταξύ ανταγωνιστικών προϊόντων. Το ΣΕΠΕ προέρχεται από το μοτίβο των προκαταβολών και των πληρωμών που έγιναν κατά τη διάρκεια της συμφωνίας. Οι προαιρετικές χρεώσεις συνήθως δεν περιλαμβάνονται στον υπολογισμό του ΣΕΠΕ.
Τα επιτόκια των δανείων προς τους καταναλωτές, είτε στεγαστικά δάνεια είτε πιστωτικές κάρτες καθορίζονται συνήθως με αναφορά σε πιστωτική βαθμολογία. Υπολογιζόμενοι από ιδιωτικούς οργανισμούς αξιολόγησης πιστοληπτικής ικανότητας ή κεντρικά πιστωτικά γραφεία με βάση παράγοντες όπως προηγούμενες αθετήσεις, το ιστορικό πληρωμών και η διαθέσιμη πίστωση, τα άτομα με υψηλότερα πιστωτικά σκορ έχουν πρόσβαση σε χαμηλότερα APR από αυτά με χαμηλότερες βαθμολογίες.
Εξωτερικοί σύνδεσμοι
Κατηγορία:Σελίδες με μη επιθεωρημένες μεταφράσεις Κατηγορία:Χρηματοοικονομικά
Ελεύθερη ενέργεια Γκιμπς
Στη θερμοδυναμική, η ελεύθερη ενέργεια Γκιμπς (Gibbs) (η IUPAC συνιστά το όνομα: ενέργεια Γκιμπς ή συνάρτηση Γκιμπς· γνωστή επίσης ως ελεύθερη ενθαλπία για να διαφοροποιηθεί από την ελεύθερη ενέργεια Χέλμχολτζ) είναι ένα θερμοδυναμικό δυναμικό που μετρά τη "χρησιμότητα" ή την αρχικοποίηση της διεργασίας του έργου που λαμβάνεται από ένα θερμοδυναμικό σύστημα σε μια σταθερή θερμοκρασία και πίεση (ισόθερμη και ισοβαρής διεργασία). Ακριβώς όπως στη μηχανική, όπου η δυναμική ενέργεια ορίζεται ως η δυνατότητα παραγωγής έργου, παρομοίως διαφορετικά δυναμικά έχουν διαφορετικές έννοιες. Η ελεύθερη ενέργεια Γκιμπς (σε μονάδες SI μετριέται σε J/mol) είναι η μέγιστη ποσότητα του μη εκτατού έργου που μπορεί να εξαχθεί από ένα κλειστό σύστημα (ένα σύστημα που μπορεί να ανταλλάξει θερμότητα και έργο με το περιβάλλον του, αλλά όχι ύλη)· αυτό το μέγιστο μπορεί να επιτευχθεί μόνο με μια πλήρως αντιστρεπτή μεταβολή. Όταν ένα σύστημα αλλάζει από μια σαφώς ορισμένη αρχική κατάσταση σε μια σαφώς ορισμένη τελική κατάσταση, η μεταβολή της ελεύθερης ενέργειας Γκιμπς ΔG ισούται με το ανταλλασσόμενο έργο από το σύστημα με το περιβάλλον του, μείον το έργο των δυνάμεων πίεσης, κατά τη διάρκεια ενός αντιστρεπτού μετασχηματισμού του συστήματος από την αρχική στην τελική κατάσταση.
Η ενέργεια Γκιμπς (αναφέρεται επίσης ως ∆G) είναι επίσης το χημικό δυναμικό που ελαχιστοποιείται όταν ένα σύστημα φτάνει στην ισορροπία σε σταθερή πίεση και θερμοκρασία. Η παράγωγός της ως προς την πρόοδο της αντίδρασης του συστήματος εξαφανίζεται στο σημείο ισορροπίας. Ως τέτοια, είναι ένα βολικό κριτήριο για το αυθόρμητο των διεργασιών σε σταθερή πίεση και θερμοκρασία.
Η ελεύθερη ενέργεια Γκιμπς, αρχικά λεγόταν διαθέσιμη ενέργεια, αναπτύχθηκε τη δεκαετία του 1870 από τον Αμερικανό μαθηματικό Τζοσάια Γουίλαρντ Γκιμπς (Josiah Willard Gibbs). Το 1873, ο Γκιμπς περιέγραψε αυτήν τη "διαθέσιμη ενέργεια" ως "η μέγιστη ποσότητα του μηχανικού έργου που μπορεί να ληφθεί από μια δεδομένη ποσότητα μιας συγκεκριμένης ουσίας σε μια δεδομένη αρχική κατάσταση, χωρίς αύξηση του συνολικού όγκου του ή χωρίς να επιτρέπει στη θερμότητα να περάσει προς ή από εξωτερικά σώματα, εκτός από αυτά που στο κλείσιμο των διεργασιών αφήνονται στην αρχική τους κατάσταση."
Η αρχική κατάσταση του σώματος, σύμφωνα με τον Γκιμπς, υποτίθεται ότι είναι τέτοια που "το σώμα μπορεί να επιτρέψει να περάσει από αυτήν σε καταστάσεις διαχεόμενης ενέργειας από αντιστρεπτές μεταβολές." Το 1876 στο έργο του Περί της ισορροπίας των ετερογενών ουσιών (On the Equilibrium of Heterogeneous Substances), μια γραφική ανάλυση χημικών συστημάτων πολλαπλών φάσεων, ανέπτυξε τις ιδέες του για τη χημική ελεύθερη ενέργεια πλήρως.
Επισκόπηση
Για συστήματα που αντιδρούν σε STP (ή σε οποιαδήποτε άλλη σταθερή θερμοκρασία και πίεση), υπάρχει μια γενική φυσική τάση επίτευξης ενός ελάχιστου της ελεύθερης ενέργειας.
Μια ποσοτική μέτρηση εύνοιας μιας δεδομένης αντίδρασης είναι η διαφορά ΔG στην ελεύθερη ενέργεια Γκιμπς που επηρεάζεται (ή μπορεί να επηρεάζεται) από την εξέλιξη της αντίδρασης. Όταν τα υπολογιζόμενα ενεργειακά στοιχεία της διεργασίας δείχνουν ότι η ΔG είναι αρνητική, αυτό σημαίνει ότι η αντίδραση θα ευνοείται και θα απελευθερώσει ενέργεια. Η απελευθερούμενη ενέργεια ισούται με το μέγιστο έργο που μπορεί να εκτελεστεί ως αποτέλεσμα της χημικής αντίδρασης. Αντίθετα, αν οι συνθήκες δείχνουν μια θετική ΔG, τότε η ενέργεια—με τη μορφή του έργου—θα πρέπει να προστεθεί στο αντιδρόν σύστημα για να γίνει η αντίδραση.
Η εξίσωση μπορεί επίσης να ιδωθεί από τη άποψη του συστήματος που λαμβάνεται μαζί με το περιβάλλον του (το υπόλοιπο του σύμπαντος). Ας υποθέσουμε πρώτα ότι η δεδομένη αντίδραση είναι η μόνη που λαμβάνει χώρα. Τότε η εκλυόμενη ή απορροφούμενη ενέργεια από το σύστημα ισούται με την εντροπία που πρέπει να απορροφήσει ή να ελευθερώσει το περιβάλλον αντίστοιχα. Η αντίδραση θα επιτραπεί μόνο αν η συνολική μεταβολή της εντροπίας του σύμπαντος είναι μηδέν ή θετική. Αυτό αντικατοπτρίζεται σε μια αρνητική ΔG και η αντίδραση λέγεται εξώεργη.
Αν επιτρέψουμε σε άλλες αντιδράσεις να λάβουν χώρα επιπλέον, τότε μια αλλιώς ενδόεργη χημική αντίδραση (μια με θετικό ΔG) μπορεί να γίνει. Η είσοδος θερμότητας σε μια εγγενώς ενδόεργη αντίδραση, όπως στην αντίδραση μετατροπής της κυκλοεξανόλης σε κυκλοεξένιο, μπορεί να θεωρηθεί ως συνδυασμός μιας μη ευνοϊκής αντίδρασης (απόσπαση) με μια ευνοϊκή αντίδραση (καύση κάρβουνου ή άλλης πηγής θερμότητας) τέτοια που η συνολική μεταβολή της εντροπίας του σύμπαντος να είναι μεγαλύτερη ή ίση με μηδέν, κάνοντας τη συνολική διαφορά ελεύθερης ενέργειας Γκιμπς των συζευγμένων αντιδράσεων αρνητική.
Με την παραδοσιακή χρήση, ο όρος "ελεύθερη" περιελήφθη στην "ελεύθερη ενέργεια Γκιμπς" για να εννοεί "διαθέσιμη με τη μορφή χρήσιμου έργου." Ο χαρακτηρισμός γίνεται πιο ακριβής αν προσθέσουμε τον όρο ότι είναι η διαθέσιμη ενέργεια για έργο μη όγκου. (Μια ανάλογη, αλλά ελαφρώς διαφορετική, έννοια του "ελεύθερη" εφαρμόζεται σε συνδυασμό με την ελεύθερη ενέργεια Χέλμχολτζ (Helmholtz), για συστήματα σε σταθερή θερμοκρασία). Όμως, ένας αυξανόμενος αριθμός βιβλίων και άρθρων σε περιοδικά δεν συμπεριλαμβάνει τον όρο "ελεύθερη", αναφερόμενα στο G ως απλώς "ενέργεια Γκιμπς". Αυτό είναι το αποτέλεσμα μιας συνάντησης του 1988 της IUPAC για τον καθορισμό ενιαίας ορολογίας για τη διεθνή επιστημονική κοινότητα, στην οποία το επίθετο ‘ελεύθερη’ υποθετικά καταργήθηκε. Αυτό το πρότυπο, όμως, δεν έχει υιοθετηθεί ακόμα παγκοσμίως.
Ιστορικό
Το μέγεθος που λέγεται "ελεύθερη ενέργεια" είναι μια πιο προχωρημένη και ακριβής αντικατάσταση του παρωχημένου όρου συγγένεια, που χρησιμοποιήθηκε από τους χημικούς τα προηγούμενα χρόνια για να περιγράψει τη δύναμη που προκαλούσε χημικές αντιδράσεις.
Το 1873, ο Γκιμπς δημοσίευσε το Μια μέθοδος γεωμετρικής αναπαράστασης των θερμοδυναμικών ιδιοτήτων των ουσιών μέσω επιφανειών, στην οποία περιέγραφε τις αρχές της νέας του εξίσωσης που μπορούσε να προβλέψει ή να εκτιμήσει τις τάσεις των διαφόρων φυσικών διεργασιών ώστε να προκύψει πότε τα σώματα ή τα συστήματα φέρονται σε επαφή. Μελετώντας τις αλληλεπιδράσεις των ομογενών ουσιών σε επαφή, δηλαδή, σωμάτων που αποτελούνται μερικώς από στερεό, μερικώς από υγρό και μερικώς από ατμούς, και χρησιμοποιώντας ένα τρισδιάστατο γράφημα όγκου-εντροπίας-εσωτερικής ενέργειας, ο Γκιμπς μπόρεσε να προσδιορίσει τρεις καταστάσεις ισορροπίας, δηλαδή, "αναγκαστικά σταθερή", "ουδέτερη" και "ασταθή", καθώς και αν θα προκύπτουν μεταβολές ή όχι.
Κατόπιν, το 1882, ο Γερμανός επιστήμονας Χέρμαν φον Χέλμχολτζ (Hermann von Helmholtz) χαρακτήρισε τη συγγένεια ως τη μέγιστη ποσότητα έργου που μπορεί να αποκτηθεί όταν η αντίδραση εκτελείται με αντιστρεπτό τρόπο, π.χ., ηλεκτρικό έργο σε ένα αντιστρεπτό κελί. Το μέγιστο έργο συνεπώς θεωρείται ως η μείωση της ελεύθερης, ή διαθέσιμης, ενέργειας του συστήματος (η ελεύθερη ενέργεια Γκιμπς G σε T = σταθερή, P = σταθερή ή ελεύθερη ενέργεια Χέλμχολτζ F σε T = σταθερή, V = σταθερό), ενώ η εκπεμπόμενη θερμότητα είναι συνήθως ένα μέτρο της μείωσης της συνολικής ενέργειας του συστήματος (εσωτερική ενέργεια). Συνεπώς, G ή F είναι η ποσότητα της "ελεύθερης" ενέργειας για έργο στις δεδομένες συνθήκες.
Μέχρι αυτό το σημείο, η γενική άποψη ήταν ότι: "όλες οι χημικές αντιδράσεις οδηγούν το σύστημα σε μια κατάσταση ισορροπίας στην οποία οι συγγένειες των αντιδράσεων εξαφανίζονται". Στα επόμενα εξήντα χρόνια, ο όρος συγγένεια αντικαταστάθηκε με τον όρο ελεύθερη ενέργεια. Σύμφωνα με τον ιστορικό της χημείας Henry Leicester, το σημαντικό βιβλίο του 1923 ''Θερμοδυναμική και η ελεύθερη ενέργεια των χημικών ουσιών"από τους Gilbert N. Lewis και Merle Randall οδήγησε στην αντικατάσταση του όρου "συγγένεια" με τον όρο "ελεύθερη ενέργεια" στο μεγαλύτερο μέρος του αγγλόφωνου κόσμου.
Γραφική ερμηνεία
Η ελεύθερη ενέργεια Γκιμπς ορίστηκε αρχικά γραφικά. Το 1873, ο Αμερικανός Τζοσάια Γουίλαρντ Γκιμπς δημοσίευσε την πρώτη θερμοδυναμική του εργασία, όπου χρησιμοποίησε δύο συντεταγμένες την εντροπία και τον όγκο για να αναπαραστήσει την κατάσταση του σώματος. Στη συνέχεια πρόσθεσε την τρίτη συντεταγμένη της ενέργειας του σώματος, που ορίστηκε σε τρία διαγράμματα. Το 1874, ο Σκωτζέζος φυσικός Τζέιμς Κλερκ Μάξγουελ χρησιμοποίησε τα σχήματα του Γκιμπς για να κάνει μια τρισδιάστατη θερμοδυναμική επιφάνεια ενέργειας-εντροπίας-όγκου μιας εικονικής ουσίας παρόμοιας με το νερό. Συνεπώς, για να καταλάβει κανείς την πολύ δύσκολη έννοια της ελεύθερης ενέργειας Γκιμπς, πρέπει να καταλάβει την ερμηνεία της, όπως την όρισε αρχικά ο Γκιμπς στην ενότητα AB στο διάγραμμα του 3 και όπως ο Μάξγουελ λάξευσε αυτήν την ενότητα στο τρισδιάστατο σχήμα επιφανείας.
Ορισμοί
Η ελεύθερη ενέργεια Γκιμπς ορίζεται ως:
που είναι το ίδιο με:
όπου:
Η παράσταση για την απειριοστή αντιστρεπτή μεταβολή στην ελεύθερη ενέργεια Γκιμπς ως συνάρτησης των 'φυσικών μεταβλητών' της p και T, για ένα ανοικτό θερμοδυναμικό σύστημα, υπόκειται στην εφαρμογή εξωτερικών δυνάμεων (παραδείγματος χάρη ηλεκτρικών ή μαγνητικών) Xi, που προκαλούν στις εξωτερικές παραμέτρους του συστήματος ai να μεταβληθούν κατά dai και μπορούν να παραχθούν ως ακολούθως από τον πρώτο νόμο για αντιστρεπτές διεργασίες:
Αυτή είναι μια μορφή της θεμελιώδους εξίσωσης Γκιμπς. Στην απειριοστή παράσταση, ο όρος που περιέχει το χημικό δυναμικό εξηγεί τις μεταβολές στην ελεύθερη ενέργεια Γκιμπς ως αποτέλεσμα μιας εισροής ή εκροής των σωματιδίων. Με άλλα λόγια, ισχύει για ένα ανοικτό σύστημα. Για ένα κλειστό σύστημα, αυτός ο όρος μπορεί να παραληφθεί.
Οποιοσδήποτε αριθμός επιπρόσθετων όρων μπορεί να προστεθεί, ανάλογα με το συγκεκριμένο εξεταζόμενο σύστημα. Πέρα από το μηχανικό έργο, ένα σύστημα μπορεί, επιπλέον, να εκτελεί πολυάριθμους άλλους τύπους έργου. Παραδείγματος χάρη, στην απειριοστή παράσταση, η ενέργεια συστολικού έργου που συνδέεται με ένα θερμοδυναμικό σύστημα που είναι μια συσταλτή ίνα που μικραίνει κατά −dl από μια δύναμη f θα καταλήξει στην προσθήκη ενός όρου f dl. Αν ένα φορτίο −de ληφθεί από ένα σύστημα σε ένα ηλεκτρικό δυναμικό Ψ, το ηλεκτρικό έργο που συσχετίζεται με αυτό είναι −Ψde, που πρέπει να συμπεριληφθεί στην απειριοστή παράσταση. Άλλοι όροι έργου προστίθενται στις απαιτήσεις ανά σύστημα.
Κάθε μέγεθος στις παραπάνω εξισώσεις μπορεί να διαιρεθεί με την ποσότητα της ουσίας, μετρημένης σε moles, για να σχηματίσει τη μοριακή ελεύθερη ενέργεια Γκιμπς. Η ελεύθερη ενέργεια Γκιμπς είναι μία από τις πιο σημαντικές θερμοδυναμικές συναρτήσεις για τον χαρακτηρισμό ενός συστήματος. Είναι ένας παράγοντας στον υπολογισμό αποτελεσμάτων όπως η διαφορά δυναμικού ενός ηλεκτροχημικού κελιού και της σταθεράς ισορροπίας για μια αμφίδρομη αντίδραση. Σε ισόθερμα, ισοβαρή συστήματα, η ελεύθερη ενέργεια Γκιμπς μπορεί να θεωρηθεί ως ένα "δυναμικό" μέγεθος, επειδή είναι μια αντιπροσωπευτική μέτρηση των ανταγωνιζομένων φαινομένων των ενθαλπικών και εντροπικών κινητήριων δυνάμεων που εμπλέκονται σε μια θερμοδυναμική διεργασία.
Η εξάρτηση της θερμοκρασίας από την ενέργεια Γκιμπς για ένα ιδανικό αέριο δίνεται από την εξίσωση Γκιμπς-Χέλμχολτζ και η εξάρτηση της πίεσης της δίνεται από την:
Αν είναι γνωστός ο όγκος αντί για την πίεση τότε γίνεται:
ή πιο βολικά ως το χημικό δυναμικό της:
Σε μη ιδανικά συστήματα, υπεισέρχεται και η πτητικότητα.
Παραγώγιση
Οι φυσικές μεταβλητές του ολικού διαφορικού της ελεύθερης ενέργειας Γκιμπς μπορούν να παραγωγιστούν μέσα από μετασχηματισμούς Legendre της εσωτερικής ενέργειας.
Επειδή S, V και Ni είναι εκτατικές μεταβλητές, το θεώρημα της ομογενούς συνάρτησης του Όιλερ (Euler) επιτρέπει την εύκολη ολοκλήρωση του dU:
Ο ορισμός του G από την παραπάνω είναι
Παίρνοντας το ολικό διαφορικό, έχουμε
Αντικαθιστώντας το dU με το αποτέλεσμα από τον πρώτο νόμο έχουμε:
Οι φυσικές μεταβλητές του G είναι τότε p, T και {Ni}.
Ομογενή συστήματα
Επειδή κάποιες από τις φυσικές μεταβλητές είναι εντατικές, το dG δεν μπορεί να ολοκληρωθεί χρησιμοποιώντας τα ολοκληρώματα Όιλερ (Euler) όπως στην περίπτωση της εσωτερικής ενέργειας. Όμως, αντικαθιστώντας απλά το αποτέλεσμα της σχέσης Γκιμπς-Ντυέμ για το U στον ορισμό του G δίνει μια πρότυπη παράσταση για το G:
Αυτό το αποτέλεσμα εφαρμόζεται σε ομογενή, μακροσκοπικά συστήματα, αλλά όχι σε όλα τα θερμοδυναμικά συστήματα.
Η ελεύθερη ενέργεια Γκιμπς των αντιδράσεων
Για να παραχθεί η εξίσωση της ελεύθερης ενέργειας Γκιμπς για ένα απομονωμένο σύστημα, αν είναι Stot η συνολική εντροπία του απομονωμένου συστήματος, δηλαδή, ενός συστήματος που δεν μπορεί να ανταλλάξει θερμότητα ή μάζα με το περιβάλλον του. Σύμφωνα με τον δεύτερο θερμοδυναμικό νόμο: και αν ΔStot = 0 τότε η διεργασία είναι αντιστρεπτή. Η μεταφορά θερμότητας Q εξαφανίζεται για ένα αδιαβατικό σύστημα. Οποιαδήποτε αδιαβατική μεταβολή που είναι επίσης αντιστρεπτή λέγεται ισεντροπική διεργασία.
Τώρα, ας θεωρήσουμε ένα υποσύστημα που να έχει εσωτερική εντροπία Sint. Ένα τέτοιο σύστημα συνδέεται θερμικά με το περιβάλλον του, που έχει εντροπία Sext. Η μορφή της εντροπίας του δεύτερου νόμου εφαρμόζεται μόνο σε κλειστά συστήματα που σχηματίζονται και από το σύστημα και από το περιβάλλον του. Συνεπώς μια διεργασία είναι δυνατή μόνο αν
Αν Q είναι η μεταφερόμενη θερμότητα στο σύστημα από το περιβάλλον, τότε −Q είναι η θερμότητα που χάνεται από το περιβάλλον, έτσι ώστε αντιστοιχεί στη μεταβολή της εντροπίας του περιβάλλοντος.
Τώρα, έχουμε: Πολλαπλασιάζοντας και τα δύο μέλη με T: Q είναι η μεταφερόμενη θερμότητα προς το σύστημα· αν η διεργασία τώρα υποτεθεί ότι είναι ισοβαρής, τότε Q = ΔH: ΔH είναι η μεταβολή της ενθαλπίας της αντίδρασης (για μια χημική αντίδραση σε σταθερή πίεση). Τότε: για μια πιθανή διεργασία. Ας ορίσουμε τη μεταβολή ΔG της ελεύθερης ενέργειας Γκιμπς ως Σημειώστε ότι δεν ορίζεται με όρους οποιωνδήποτε εξωτερικών συναρτήσεων κατάστασης, όπως ΔSext ή ΔStot. Τότε, ο δεύτερος νόμος, που μας δίνει επίσης το αυθόρμητο της αντίδρασης, γίνεται:
Η ελεύθερη ενέργεια Γκιμπς G η ίδια ορίζεται ως
Συνεπώς, η ελεύθερη ενέργεια Γκιμπς ενός απομονωμένου συστήματος είναι
και αν ΔG ≤ 0 τότε αυτό υπονοεί ότι ΔS ≥ 0, πίσω όπου ξεκινήσαμε την παραγώγιση του ΔG.
Χρήσιμες ταυτότητες
και η αναδιάταξη δίνει
που συσχετίζει το ηλεκτρικό δυναμικό μιας αντίδρασης με τον συντελεστή ισορροπίας για αυτήν την αντίδραση (νόμος του Nernst).
όπου
Επιπλέον, έχουμε επίσης:
Η ελεύθερη ενέργεια Γκιμπς, ο δεύτερος θερμοδυναμικός νόμος και ο μεταβολισμός.
Μια χημική αντίδραση θα προχωρήσει (ή μπορεί να προχωρήσει) αυθόρμητα, αν η μεταβολή στη συνολική εντροπία του σύμπαντος που μπορεί να προκληθεί από την αντίδραση δεν είναι αρνητική. Όπως συζητήθηκε στην επισκόπηση, αν η θερμοκρασία και η πίεση διατηρηθούν σταθερές, η ελεύθερη ενέργεια Γκιμπς είναι ένας (αρνητικός) συντελεστής για τη μεταβολή στη συνολική εντροπία του σύμπαντος. Είναι "αρνητικός" επειδή το S εμφανίζεται με έναν αρνητικό συντελεστή στην παράσταση για το G, έτσι η ελεύθερη ενέργεια Γκιμπς μετακινείται στην αντίθετη κατεύθυνση από την συνολική εντροπία. Συνεπώς μια αντίδραση με θετική ελεύθερη ενέργεια Γκιμπς δεν θα προχωρήσει αυθόρμητα. Όμως, στα βιολογικά συστήματα (μεταξύ των άλλων), οι εισαγωγές ενέργειας από άλλες ενεργειακές πηγές (συμπεριλαμβανόμενου του ήλιου και των εξώθερμων χημικών αντιδράσεων) "συνδέονται" με αντιδράσεις που δεν είναι εντροπικά ευνοϊκές (δηλαδή έχουν ελεύθερη ενέργεια Γκιμπς μεγαλύτερη από μηδέν). Λαμβάνοντας υπόψη τις συζευγμένες αντιδράσεις, η συνολική εντροπία του σύμπαντος αυξάνεται. Αυτή η σύζευξη επιτρέπει ενδόεργες αντιδράσεις, όπως η φωτοσύνθεση και η σύνθεση DNA, να προχωρήσουν χωρίς μείωση της συνολικής εντροπίας του σύμπαντος. Συνεπώς τα βιολογικά συστήματα δεν παραβιάζουν τον δεύτερο νόμο της θερμοδυναμικής.
Πρότυπη μεταβολή ενέργειας σχηματισμού
Η πρότυπη ελεύθερη ενέργεια σχηματισμού του Γκιμπς μιας ένωσης είναι η μεταβολή της ελεύθερης ενέργειας Γκιμπς που συνοδεύει τον σχηματισμό 1 mole αυτής της ουσίας από τα συστατικά στοιχεία της, στην πρότυπή τους κατάσταση (η πιο σταθερή μορφή του στοιχείου στους 25° Κελσίου και 101,3 kPa). Το σύμβολό της είναι ΔfG˚.
Όλα τα στοιχεία στην πρότυπή τους κατάσταση (αέριο διατομικό οξυγόνο, γραφίτης, κλπ.) έχουν πρότυπη μεταβολή ελεύθερης ενέργειας σχηματισμού Γκιμπς ίση με μηδέν, επειδή δεν υπάρχει καμιά μεταβολή. Στην ισορροπία, ΔrG = 0 και Qr = K, έτσι η εξίσωση γίνεται ΔrG˚ = −RT ln K; K είναι η σταθερά ισορροπίας.
Πίνακας επιλεγμένων ουσιών
(όπου g = αέριο και l = υγρό.)
Εξωτερικοί σύνδεσμοι
Κατηγορία:Θερμοχημεία Κατηγορία:Χημικές ιδιότητες
Κοχίμα
Το Κοχίμα είναι η λοφώδης πρωτεύουσα της βορειοανατολικής Ινδικής πολιτείας Ναγκαλάντ. Με πληθυσμό 99.039 κατοίκων, είναι η δεύτερη μεγαλύτερη πόλη της πολιτείας. Αρχικά γνωστή ως Κεουχίρα, ιδρύθηκε το 1878 όταν η Βρετανική Αυτοκρατορία εγκατέστησε την έδρα της στους τότε λόφους Νάγκα. Έγινε επίσημα η πρωτεύουσα μετά την δημιουργία της πολιτείας Ναγκαλάντ το 1963.
Στη Κοχίμα κατοικεί η φυλή Ανγκάμι Νάγκα. Βρίσκεται στους πρόποδες της οροσειράς Τζαπφού και έχει μέσο υψόμετρο 1.261 μέτρων.
Ετυμολογία
Η Κοχίμα ήταν αρχικά γνωστό ως Κεουχίρα. Το όνομα Κοχίμα δημιουργήθηκε από τους Βρετανούς επειδή δεν μπορούσαν να προφέρουν το Κεουχίρα των Ανγκάμι (στα Τενγίντιε σημαίνει η γη που μεγαλώνει το λουλούδι Κέουχι). Ονομάζεται από το άγριο ανθοφόρο φυτό Κέουχι που βρίσκεται στα βουνά. Οι περισσότεροι ντόπιοι την ονομάζουν Κεουχίρα.
Γεωγραφία
Λόγω της ανύψωσης του, το Κοχίμα διαθέτει μια μετριότερη έκδοση του υγρού υποτροπικού κλίματος (Cwa). Το Κοχίμα έχει δροσερούς χειμώνες και ζεστά πολύ βροχερά καλοκαίρια. Οι ψυχρότεροι μήνες είναι από τον Δεκέμβριο μέχρι τον Φεβρουάριο, όταν υπάρχει παγετός και τα μεγαλύτερα υψόμετρα παρατηρούν κατά καιρούς χιονόπτωση. Κατά τη διάρκεια του καλοκαιριού, από τον Ιούνιο έως τον Αύγουστο, η θερμοκρασία κυμαίνεται κατά μέσο όρο στους 27 με 32 βαθμούς Κελσίου. Η βαριά βροχόπτωση συμβαίνει κατά τη διάρκεια του καλοκαιριού
Εξωτερικοί σύνδεσμοι
Κατηγορία:Πόλεις της Ινδίας
Ολυμπιακός Σ.Φ.Π. (κικ μπόξινγκ)
Ιστορία
Το τμήμα kick boxing του Ολυμπιακού ιδρύθηκε το 2013 και αποτελεί τμήμα του ευρύτερου αθλητικού συλλόγου Ολυμπιακός ΣΦΠ. . Πρόκειται για ένα από τα νεότερα τμήματα της Πειραϊκής ομάδας μαζί με την Αντισφαίριση (1998), τη Συγχρονισμένη Κολύμβηση (1998) και το Τάε Κβο Ντο (2013).
Το kick boxing πρωτοήρθε στην Ελλάδα το 1979 από τον Κώστα Λιακόπουλο, όμως οργανώθηκε επίσημα ως εθνικό άθλημα κυρίως τα τελευταία χρόνια και ειδικότερα από το 1999, όταν και ιδρύθηκε η αντίστοιχη Πανελλήνια Ομοσπονδία Κικ Μπόξινγκ. Την Ελλάδα στο επαγγελματικό kickboxing εκπροσωπεί ο παγκόσμιος πρωταθλητής Μιχάλης Ζαμπίδης, ο οποίος με τις νίκες του, έχει ενταχθεί ανάμεσα στους κορυφαίους kickboxers του κόσμου. Υπάρχουν πολλά αγωνιστικά στυλ στο kickboxing και διαβάθμιση σ'αυτά, το full contact, semi contact, light ή medium contact, body contact και τα low kicks.
Το Σεπτέμβριο του 2013, ο πρόεδρος της ΠΑΕ Ολυμπιακός Ευάγγελος Μαρινάκης, έπειτα από συζητήσεις με τον πρόεδρο του ερασιτέχνη Ολυμπιακού Μιχάλη Κουντούρη αποφάσισαν στην από κοινού ίδρυση ενός ερυθρόλευκου τμήματος Κικ Μπόξινγκ. Η διοίκηση του Ολυμπιακού πρότεινε το πόστο του τιμ μάνατζερ της ομάδας στη Νατάσα Ποντίκα, η οποία υπήρξε πρωταθλήτρια Ελλάδος καθώς επίσης και χρυσή Ολυμπιονίκης ως αθλήτρια. Η Ποντίκα απάντησε θετικά στην πρόταση αυτή και από το Σεπτέμβριο του 2013 αποτελεί την επικεφαλής του συγκεκριμένου τμήματος του Ολυμπιακού. Οι εγγραφές στο συγκεκριμένο τμήμα ήταν αρκετές από τις πρώτες κιόλας μέρες της λειτουργίας του, με την πλειοψηφία των αθλητών να αποτελείται από νεαρά παιδιά μικρής ηλικίας.
Η πρώτη συμμετοχή αθλητή του Ολυμπιακού σε αγώνες που αφορούσαν το Κικ Μπόξινγκ ήταν αυτή του Ισίδωρου Μπινίκου, ο οποίος συμμετείχε στη διοργάνωση «Scorpion The Sevent» που διεξήχθη στην Αθήνα την Κυριακή 15 Ιουνίου 2014. Ο Μπινίκος σημείωσε 10 νίκες σε 11 αγώνες κατέκτησε το πρώτο μετάλλιο του νεοσύστατου τότε τμήματος.
Τον Ιούλιο του 2014, δύο αθλητές κικ μπόξινγκ του Ολυμπιακού συμμετείχαν στο "Διασυλλογικό Πρωτάθλημα "Joya Tournament"" το οποίο διεξήχθη επίσης στην Αθήνα. Οι αθλητές που εκπροσώπησαν τον Ολυμπιακό ήταν ο Γιώργος Παυλίδης και ο Κώστας Μπατζάκος, με τον δεύτερο μάλιστα να κατακτάει και μετάλλιο!